### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen godkendte den 24. august 2022 de mål og pejlemærker, som de stående udvalg skulle arbejde med i hele valgperioden 2022-2025. Udvalgene har løbende fulgt op på arbejdet, ligesom der er sket en årlig rapportering til kommunalbestyrelsen i forbindelse med planseminaret. Opfølgningen på mål og pejlemærker afsluttes for indeværende valgperiode med denne rapportering.

## Indstillinger

Direktøren indstiller, at status på mål- og pejlemærker godkendes.

## Behandling

Ældre- og Sundhedsudvalget Økonomiudvalget, Kommunalbestyrelsen.

## Sagsfremstilling

Partierne i Kommunalbestyrelsen aftalte i konstitueringsaftalen, at Kommunalbestyrelsen, sammen med de stående udvalg, i fællesskab ville formulere de vigtigste pejlemærker og mål for valgperioden, så der kunne skabes en fælles retning på arbejdet.

Pejlemærkerne blev udarbejdet i de stående udvalg og godkendt af Kommunalbestyrelsen den 24. august 2022. Mål og pejlemærker har dannet en ramme omkring de konkrete tiltag, der er blevet arbejdet med i de stående udvalg og i Kommunalbestyrelsen i den resterende del af valgperioden. Med denne rapportering gives den afsluttende status på arbejdet.

Ældre- og Sundhedsudvalget har i valgperioden arbejdet med mål og pejlemærker knyttet til:

* *Sundhedsfremme og forebyggelse*
  Sundere borgere hele livet uanset livsomstændigheder. Der arbejdes med at fremme trivsel og forebyggelse af alvorlig sygdom gennem handleplaner på udvalgte indsatsområder.

* *Det nære sundhedsvæsen i Kalundborg Kommune*
  Der arbejdes på at borgerne i Kalundborg Kommune kan modtage behandling tæt på, hvor de bor eller i eget hjem, og at de gennem direkte og mere lige adgang til behandlingstilbud får bedre mulighed for at leve et godt og værdigt ældreliv.
  Der arbejdes tværfagligt og tværsektoriel med udvikling af fælles og virtuelle løsninger i regi af sundhedsklyngen og sundhedspartnerskabsaftalen med [adresse].

* *Investeringer på ældre- og sundhedsområdet*
  Der arbejdes på, at den kommunale bygningsmasse og anvendelsen af velfærdsteknologiske løsninger giver de bedste betingelser for et godt og værdigt ældreliv.

Beskrivelse af væsentlige mål og resultater for de enkelte pejlemærker fremgår af vedlagte bilag.

## Økonomiske konsekvenser

Sagen er uden økonomiske konsekvenser.

### Sagens forløb

05/05/2025 Ældre- og Sundhedsudvalget
Anbefales.
21/05/2025 Økonomiudvalget
Anbefales.